恆星，是體積窮大、會發光、像球一樣個等離子體，發光是因為裏向一直勒垃核聚變，能量從當中經過內部，以電磁波形式放射出來。太陽就是離地球頂近個恆星，地球查弗多所有個能量儕是從太陽噠來個。恆星有「生」、「老」、「死」，死脫個恆星產生重點個元素，譬方碳、鐵、金。宇宙裏向窮大部份個物質集中勒恆星浪向。嘸不恆星，就嘸不該點重元素，也嘸不生物搭生命。